kardosdrur/scandi-wiki huggingface dataset:
Dita von Teese

Dita Von Teese (født 28. september 1972) er en amerikansk burlesquekunstner, model og skuespiller.

Tidligt liv 
Dita Von Teese blev født Heather Renée Sweet i Rochester, Michigan. Hun er den anden af tre søstre. Hendes mor var manicurist, og hendes far var maskinarbejder i et firma, der lavede grafit. Hun er af delvis armensk afstamning.

Von Teese er kendt for sin fascination af 1940'ernes filmstil og klassiske retrostil. Det begyndte i en ung alder og blev støttet af hendes mor, der ville købe tøj til hende. Hendes mor var en fan af gamle Hollywood-film, og det var fra hende, at Von Teese udviklede en fascination for skuespilfaget, og hun var især begejstret for Betty Grable.
Hun fik tidligt undervisning i balletdans og dansede solo i en alder af tretten ved en lokal ballet. Hun indarbejdede senere et element af ballet i sine burlesqueshows, hvor hun ofte danser en pointe.

Familien flyttede fra Michigan til Orange County, Californien, da hendes fars arbejdsplads flyttede, og Von Teese kom til at gå på University High School i Irvine.

Da Dita Von Teese blev teenager, tog hendes mor hende med ud at købe sin første bh, der var fremstillet af almindeligt hvidt bomuld, og gav hende et plastikæg, der indeholdt et par rynkede, kød-farvede strømpebukser. Von Teese siger, at hun var skuffet, da hun havde håbet at få tøj med blonder og strømper ligesom dem, hun havde set i sin fars Playboy-magasiner. Dette nærede hendes passion for lingeri. Hun arbejdede som sælger i en lingeributik, da hun var femten, efterhånden også som køber. Von Teese har været glad for at bære lingeri som korsetter og basquer med gammeldags lange strømper lige siden.
I college studerede Von Teese historiske kostumer og håbede på at kunne komme til at arbejde som stylist for periodefilm. Hun er uddannet kostumedesigner.

Karriere

Fetich- og glamourmodelarbejde 
Von Teese opnåede en vis grad af anerkendelse i fetichverdenen ved at bære korset offentligt. Gennem mange år, hvor hun bar korset, havde hun reduceret sin naturlige talje til 56 cm, og hun kan snøres ned til 42 cm. I udgangspunktet var hun en tynd person, der måler 165 cm og vejer 52 kg.

Von Teese optrådte på en række forsider af fetichmagasiner, herunder Bizarre og Marquis. Det var omkring denne tid, hvor hun optrådte på forsiden af Midoris bog Den forførende japanske bondagekunst. Von Teese blev omtalt i Playboy i 1999, 2001 og 2002, med et billede i 2002.
Det tyske metalband Atrocity valgte hende som model på forsiden af deres album fra 2008, Werk 80 II.

Filmografi

Litteratur

Referencer

Eksterne links 

 Officiel hjemmeside 
 

Modeller fra USA
Dansere fra USA
Skuespillere fra USA
Norman Granz

Norman Granz (6 august 1918 i Los Angeles USA – 22 november 2001 i Geneve, Schweiz) var en amerikansk jazzimpressario og producent. 

Granz var mest kendt for sine jazzkoncerter Jazz at the Philharmonic fra (1944-1983), som turnerede over hele Verden med de bedste jazzmusikere fra USA. 

Han var også medstarter og ejer af pladeselskaberne Verve Records, Pablo, Norgran, Clef og Down Home.

Kilder 
 Om Norman Granz på jazzhouse.org

Eksterne henvisninger 
 

Musikproducere fra USA
Jennifer Baumgardner

Jennifer Baumgardner (født 1970 i North Dakota) er en amerikansk forfatter, filmproducer og feministisk third wave aktivist.

Hun er uddannet fra Lawrence University i Wisconsin og arbejder nu for Ms. Magazine i New York. Hun har produceret dokumentarfilmen I had an Abortion, 2005

Bibliografi 

 Abortion & Life. New York: Akashic Books, Akashic Books. 2008 
 Look Both Ways: Bisexual Politics. New York: Farrar, Straus and Giroux.2007 
 Grassroots: A Field Guide for Feminist Activism. New York: Farrar, Straus and Giroux.2005 
 ManifestA: Young Women, Feminism, and the Future. New York: Farrar, Straus and Giroux.2000

Eksterne referencer 
 Officiel hjemmeside
 Can You Be a Feminist and Anti-Abortion?  artikel af Mandy Van Deven in AlterNet September, 2008
 

Faglitterære forfattere fra USA
Feminister fra USA
Filmproducere fra USA
Aktivister fra USA
Kvindelige forfattere i det 21. århundrede
Tunnsjøen

Tunnsjøen (sørsamisk: Dåtnejaevrie) er den syvendestørste sø i Norge og ligger i Røyrvik og Lierne kommuner i Trøndelag fylke. Søen ligger 358 moh., er 220 m dyb på det dybeste sted og har et areal på 100 km².

Gudfjelløya i Tunnsjøen har et højeste punkt, der er 812 moh., hvilket er 454 m højere end søens overflade, og som gør Gudfjelløya til den højest beliggende indlandsø i Norge.

Eksterne kilder og henvisninger 

 Gudfjelløya
og

Søer i Trøndelag
Røyrvik
Lierne
Luftpost

Luftpost (internationalt: Par Avion) er en tidligere postal serviceydelse, hvor post mod ekstra betaling sendtes med flyvemaskine på størstedelen af strækningen mellem afsender og modtager af posten.

Luftpost som almindeligt begreb har eksisteret siden mennesket begyndte at træne fugle til at levere breve over længere afstande. Brevduer blev som regel benyttet til den tidligste form for luftpost.

Den første officielle luftpostbefordring mellem to byer fandt sted den 18. februar 1911 under en kunst- og handelsudstilling i Indien. Den unge franske pilot Henri Pequet transporterede cirka 6.500 breve fra udstillingsområdet i Allahabad til Naini omkring otte kilometer væk. Henri Pequet var omkring 13 minutter om at tilbagelægge strækningen i sit biplan "Sommer". Brevene fra denne flyvning blev afstemplet med teksten: "First Aerial Post, U. P. Exhibition Allahabad 1911".

I Danmark indførtes luftpost indenrigs i 1911 og til udenlandske destinationer i 1920.

Der blev udgivet særlige luftpostfrimærker, som kun måtte påklæbes luftpostforsendelser. De første af denne slags blev udgivet i 1917 i Italien.

Siden slutningen af 1980'erne er man internationalt gået bort fra at tilbyde særskilt forsendelse via luftpost, da moderne logistikløsninger i de fleste tilfælde også muliggør en hurtig transporttid over land.

Formodede første postflyvning i Europa 
Den første postflyvning i Europa fandt formodentlig sted mellem Middelfart og Fredericia den 27. august 1911 .

Flyvningen blev foretaget af piloterne Robert Svendsen og Severinsen.

Eksterne henvisninger og kilder

Fodnote 

Filateli
Postvæsen
Luftfart
Par Avion (flertydig)

Par Avion har flere betydninger:

 Par Avion – det franske udtryk for luftpost
 Par Avion (Lost) – et afsnit i tv-serien Lost
Eskadrille 724

Eskadrille 724 er en helikoptereskadrille i flyvevåbnet, der har hjemme på Flyvestation Karup mellem Herning og Viborg. Den leverer med eskadrillerne 722 og 723 al helikopterflyvning til forsvaret.

Eskadrillen blev officielt oprettet den 7. august 2003 da Hærens flyvetjeneste (HFT) blev nedlagt og omdannet til Eskadrille 724. Navnet "Hærens Flyvetjeneste" blev dog stadig benyttet frem til august 2005.

Eskadrillen opererer 12 stk. AS 550 Fennec og frem til 12. september 2005 desuden 10 stk. H-500 Cayuse helikoptere.

Forhistorie 
Eskadrillen har eksisteret tidligere, her opererede den dog ikke helikoptere, men jagerfly.

Den 8. januar 1951 oprettedes på Flyvestation Karup en eskadrille bestående af 20 Gloster Meteor-jagerfly. I juni 1952 blev eskadrillen flyttet til Flyvestation Aalborg hvor den i 1956 blev udstyret med Hawker Hunter-jagerfly. I 1958 flyttede man tilbage til Karup, men allerede i 1959 blev eskadrillen igen flyttet, denne gang til Flyvestation Skrydstrup.

Ved forsvarsforliget den 26. april 1973 blev det besluttet at nedlægge Eskadrille 724. Det sidste Hawker Hunter-jagerfly blev fløjet til Flyvestation Aalborg den 30. marts 1974 hvorefter eskadrillen blev opløst.

Henvisninger 

 Forsvaret.dk: HWKAR, eskadrille 724 
 forsvaret.dk: Om Helicopter Wing Karup 

Flyvevåbnet
Eskadriller
Flyvestation Karup
Nītaure

Nītaure er en landsby i Amatas novads og administrativt centrum for Nītaures pagasts i Letland. Landsbyen er beliggende ved floden Mergupes bredder, hvor de regionale hovedveje P3 og P32 krydser hinanden cirka 80 kilometer fra Letlands hovedstad Riga.

I 1277 opførte Den Liviske Ordens mester Walter von Nortecken Nītaures befæstning, som kollapsede i det 17. århundrede. Et bebygget område ved Nītaures herregård (Nitau) begyndte at danne sig i anden halvdel af det 19. århundrede, da herregårdens ejer begyndte at uddele byggegrunde. I 1897 havde Nītaure 560 indbyggere, i 1925 fik Nītaure officielt status af landsby og i 1935 havde landsbyen 362 indbyggere.

I Nītaure findes pagastens administration, mellemskole, børnehave, musik- og kunstskole, kulturhus, bibliotek og posthus. Nītaure havde i 2007 cirka 450 indbyggere, i 2015 Nītaure havde 485 inbyggere.

Kendte bysbørn 
 Andris Bērziņš – lettisk præsident

Noter 

Byer i Letland
Katherine (flod)

Katherine er en flod i Northern Territory i Australien. Dens hovedvandmasser ligger i Nitmiluk Nationalparken, den flyder gennem byen Katherine, og er en stor biflod til floden Daly.

Den første europæiske opdagelsesrejsende som opdagede floden var John McDouall Stuart i 1862. Han navngav floden Katherine efter ekspeditionens sponsor John Chambers' næstældste datter.

I slutningen af januar 1998, i forbindelse med cyklonen Les, steg flodens vandstand med mere end 20 meter og oversvømmede store dele af byen Katherine. En nyere oversvømmelse den 6. april 2006 forårsagede undtagelsestilstand i området. Under denne oversvømmelse toppede floden med en vandstand på 19 meter ved Katherinebroen på Stuart Highway.

Kildehenvisninger 

Floder i Australien
Lufthavnsuddannelsen

Lufthavnsuddannelsen (bedre kendt som lufthavnsoperatør), er en uddannelse inden for lufthavne. Uddannelsen som Transportarbejder i lufthavn varer 1 år og 6 måneder, og arbejdet består i at transportere bagage og andet gods, samt vedligeholde flyvepladser.

Uddannelsen som Lufthavnsoperatør med speciale varer 3 år og består både af skole- og praktikophold. Som færdiguddannet lufthavnsoperatør med speciale arbejder man med bagage, transport, fragt, aircraft servicing, airport service, brand og redning, brændstof, rengøring, ground handling og rampeservice. Man får job hos luftfartsselskaber og selskaber, der arbejder sammen med dem.

Uddannelsen tilbydes på Teknisk Erhvervsskole Center i Hvidovre, og på EUC Lillebælt i Fredericia

Kilder 
 Lufthavnsuddannelsen, UG.dk

Eksterne henvisninger 
 Lufthavnsoperatør , TEC.dk

Erhvervsuddannelser i Danmark
Lufthavne
Luftfart i Danmark
Sydsudans fodboldforbund

South Sudan Football Association (SSFA) er det styrende organ for fodbold i Sydsudan. Den blev etableret i april 2011, og blev i maj 2012 optaget i det internationale fodboldforbund FIFA.

I maj 2011 udnævnte de deres første leder af Sydsudans fodboldlandshold.

I April 2011, udstedte Sydsudans regering's (GOSS) minister for Ungdom, Sport og fritid, Makuac Teny Youk en bekendtgørelse om oprettelsen af Det midlertidlige nationale fodboldforbund 

Foreninger vil blive i embedet i et år , og vil føre tilsyn med fodboldanliggender i sydsudan. De vil blive ledet af Oliver Mori Benjamin som præsiden, Doub Foj Jok som vicepræsident, Rudolf Andera Oujika som generalsekretær, og Jaden Jada Solomon som kasser. De har i alt 17 medlemmer.

I februar 2011, talte de om muligheden for sydsudan tilslutter sif CAF.CAF,s præsident Issa Hayatou sagde: "...Vi klargører tanken om et nyt medlem. Vi vil sende en delegation for at studere situationen og vores handlinger vil udgå fra deres rapport."

Deres hovedkvarter ligger i sydsudans hovedstad Juba.

Kilder 

Nationale fodboldforbund
Forbund
Etableret i 2011
Juba
Crinitzberg

Crinitzberg er en kommune i Landkreis Zwickau i den tyske delstat Sachsen, med byerne Bärenwalde, Lauterhofen og Obercrinitz .

Beliggenhed 
Schneeberg ligger 10 km mod nordøst, Reichenbach 16 km mod vest og Zwickau 19 km mod nord.
Sydsudans flag

Sydsudans flag blev vedtaget ved indgåelsen af Naivashaaftalen, der endte den 2. sudanske borgerkrig. Flaget benyttedes tidligere som flaget for Sudan People's Liberation Army/Movement.

Beskrivelse 
Flaget minder meget om Kenyas flag med tillæg af en blå trekant og en guldstjerne ved flagstangen. Farverne skal repræsentere det sydsudanesiske folk (sort), fred (hvidt), blodet udgydt for friheden (rødt), landet (grønt) og Nilens vand (blåt); den gyldne stjerne, Betlehemsstjernen, repræsenterer enheden af Sydsudans stater.

Kildehenvisninger 

Flag fra Afrika
Sydsudans kultur
Nationale flag
ARK-projektet

ARK-projektet er et dansk militært projekt der har til hensigt at opfylde de krav der blev stillet til Danmark og de andre NATO-medlemslande med hensyn til en global maritim strategisk transportkapacitet ved NATO-topmødet i Prag i 2002.

Mange lande har deciderede militære transportskibe der er ejet og opereret af landenes nationale flåder som eksempelvis den britiske Royal Fleet Auxiliary. For at kunne opfylde kravene måtte Danmark tilegne sig en maritim transportkapacitet og man undersøgte forskellige muligheder for enten at kunne købe nye eller brugte skibe, fuldtidscharter, periodisk charter, Enkeltcharter eller muligheden for at skrive en beredskabskontrakt. De forskellige valg havde alle forskellige fordele og ulemper. Efter nøje overvejelse faldt valget på fuldtidscharter-konceptet der dermed giver mulighed for konstant at have transportkapacitet til rådighed uden ejerskabsforpligtelser. I 2003 chartrede man det første skib og i 2004 det næste. 

Projektet viste sig at være økonomisk fordelagtigt rent cost benefitmæssigt og i 2006 indgik Tyskland som en partner i projektet hvorefter der blev chartret yderligere skibe og transportkapaciteten steg betragteligt. Fuldtidscharteret gav mulighed for at når skibene ikke var under militært kommando blev de brugt af rederiet til civile transportopgaver og dermed kunne fungere som et "normalt" handelsskib.

Det har dog vist sig at de militære transportopgaver er store og de bliver nu næsten udelukkende brugt til militært transport. Skibene er primært tilgængelige for danske og tyske nationale transportopgaver og bliver derefter stillet til rådighed for NATO Response Force og NATO.

Når skibene bliver benyttet til militær transport af dansk udstyr er de underlagt Marinestaben.

Skibene 

De ovenstående tal for banemeter og containerkapacitet er et udtryk for det maksimale antal der kan medbringes af hver slags, hvis der skal transporteres en kombination vil den totale kapacitet af hver slags gods falde.

Henvisninger 

 Forsvaret.dk: ARK-projektet 

Danmarks militær
Søfart
NATO
Eskadrille 721

Eskadrille 721 er den eskadrille i Flyvevåbnet der tager sig af lufttransport (fastvingefly) for alle dele af den danske stat og kongehus samt NATO, FN, Røde Kors og Folkekirkens Nødhjælp.

En afdeling af eskadrillen er benævnt Luftgruppe Vest og er ansvarlig for flyvevåbnets aktiviteter på Grønland hvor man siden 1959 til stadighed har transportfly ( p.t. Challenger-fly) og besætninger posteret.

Historie 
Eskadrillens rødder kan spores tilbage til 12. oktober 1926, hvor man oprettede Marinens Flyvevæsens 1. luftflotille med søfly, hvis opgavekompleks lød på rekognoscering, fiskeriinspektion, transport og eftersøgning. Flotillens sekundære opgaver lød på mere militære opgaver såsom bombe- og torpedokast. 1. luftflotille blev nedlagt kort efter besættelsens begyndelse og alle flyene blev ødelagt af en modstandsgruppe i en sabotageaktion i 1943.

Flotillen blev genoprettet efter krigen og i 1950 blev den underlagt det nyoprettede flyvevåben og blev i 1951 omdannet til Eskadrille 721.

Fly 
 4× C-130J-30 Super Hercules 2004-
 halenumre: B 536-538, 583
 4× CL-604 Challenger 1998-
 halenumre: C 080, 168, 172. C-066 var lejet 1998-2000
 C-215 er et brugt fly, taget i brug pr. 6. juni 2014 som VIP-fly.
 4× T-17 Supporter

Tidligere fly 
 8× PBY-5A & 8× PBY-6A Catalina amfibiefly 1947-1961 & 1966-70
 halenumre: L 851-858, 861-868
 8× C-47A Skytrain 1953-82
 halenumre: K 681-688
 5× C-54D & 1× C-54G Skymaster 1959-77
 halenumre: N 242, 586, 605, 618, 625, 706
 3× C-130H Hercules 1975-2004
 halenumre: B 678-680
 3× Gulfstream III 1982-2004
 halenumre: F 249, 313, 330. F-400 var lejet 1997-98 efter F-330's havari

Henvisninger 

 Forsvaret.dk: ATW AAL, eskadrille 721 
 forsvaret.dk: Om Air Transport Wing Aalborg 

Flyvevåbnet
Eskadriller
Organisationer i Aalborg Kommune
Nacka kommun

Nacka kommun er en kommune i Stockholms län i landskaberne Uppland og Södermanland. Hovedbyen er  Nacka, og  kommunen indgår i Storstockholm. Kommunen har et areal på knap 100 km2, og en befolkning på godt 90.000 mennesker.

Naturområder 
I Nackareservatet og Erstaviks fideikommis, som begge er  store rekreationsområder, findes afvekslende natur med gran-, bjergfyrskove, moser og søer.

Naturreservat 
Följande naturreservat findes indfor kommunen:

Eksterne kilder og henvisninger 

 Nacka kommun

Kommuner i Stockholms län
Uppland
Södermanland
Forstæder til Stockholm
Zoot Sims

John Haley "Zoot" Sims (29. oktober 1925 i Queens, New York, USA – 23. marts 1985) var en amerikansk jazzsaxofonist.

Zims der var inspireret af Lester Young,blev selv en inovator på saxofonen. han spillede mest i swing stil,men dyrkede også andre former for jazz. 

Han har spillet med Buddy Rich,Stan Kenton,Oscar Peterson,Gerry Mulligan,Woody Herman,Count Basie og Art Pepper.

Kilder 
 Om Zoot Zims på allaboutjazz.com

Saxofonister fra USA
Jazzmusikere fra USA
Cameron Brown

Cameron Langdon Brown (21. december 1945 i Detroit) er en amerikansk jazzkontrabassist.

Brown er nok mest kendt fra sit medlemskab i The Don Pullen/George Adams Quartet. Hans partnerskab med trommeslageren Dannie Richmond var inovativt i denne gruppe, som spillede moderne avantgarde jazz. 

Brown har også spillet med bl.a. Lee Konitz, Don Cherry, Beaver Harris, Archie Shepp, Art Blakey, Dewey Redman og Chet Baker.

Eksterne henvisninger 

 Diskografi af Cameron Brown

Jazzkontrabassister fra USA
George Adams (musiker)

George Rufus Adams (29. april 1940 i Georgia – 14. november 1992 i New York USA) var en amerikansk jazztenorsaxofonist,fløjtenist og basklarinetist.

Adams kom frem med Charles Mingus og Gil Evans grupper. Han var ligeledes kendt fra sin egen kvartet som han ledte sammen med Don Pullen op igennem 1970´erne og 1980´erne The Don Pullen/George Adams Quartet,som foruden ham selv og Pullen bestod af Dannie Richmond på trommer og Cameron Brown på kontrabas. 

Adams der var inspireret af Rahsaan Roland Kirk, John Coltrane og Albert Ayler,spillede i en lyrisk passioneret moderne stil.

Han indspillede en del plader i eget navn.

Eksterne henvisninger 
 

Jazzsaxofonister fra USA
Jon Faddis

Jon Faddis (24 juli 1953 i Oakland, Californien, USA) er en amerikansk jazztrompetist, komponist,dirigent og lærer.

Faddis er inspireret af Dizzy Gillespie og bebop stilen.

Han har spillet med Lionel Hampton og Charles Mingus, og var en overgang med i Thad Jones/Mel Lewis big band.

Faddis er en teknisk højt rangeret trompetist,som både kan spille lead og ensemble trompet.

Han har ledet egne kvartetter og kvintetter gennem tiden og indspillet en del plader i eget navn.

Diskografi

Som en leder 

 1974 - Jon & Billy, med Billy Harper (Storyville Records).
 1976 - Youngblood.
 1978 - Good and Plenty.
 1985 - Legacy, med Kenny Baron, Ray Brown, Harold Land og Mel Lewis (Concord Jazz).
 1989 - Into the Faddisphere (Sony/Epic Records).
 1991 - Hornucopia (Sony/Epic Records).
 1995 - The Carnegie Hall Jazz Band (Blue Note).
 1997 - Swing Summit: Passing On The Torch.
 1997 - Eastwood After Hours: Live at Carnegie Hall (Malpaso Records/Warner Bros. Records).
 1998 - Remembrances (Chesky).
 2006 - Teranga (Koch Records/E1).

Med Dizzy Gillespie 

 1977 - Dizzy Gillespie Jam (Pablo).
 1992 - To Diz with Love (Telarc.

Som musikchef for The Dizzy Gillespie Alumni All-Stars og The Dizzy Gillespie Alumni All-Stars Big Band 

 1997 - Dizzy’s 80th Birthday Party.
 1999 - Dizzy’s World.
 2000 - Things to Come" (Telarc).

 Som en særlig gæst eller sideman 

 Med Anthony Braxton 

 1976 - Creative Orchestra Music 1976 (Arista).

 Med Kenny Burrell 

 1975 - Ellington Is Forever (Fantasy).

 Med Michel Camilo 

 One More Once.

 Med Jerry Fielding 

 1978 - The Gauntlet (Warner Records).

 Med Grant Green 

 1976 - The Main Attraction.
 1978 - Easy.

 Med Billy Joel 

 An Innocent Man.

 Med Jack McDuff 

 1974 - The Fourth Dimension (Cadet).

 Med Charles Mingus 

 1972 - Charles Mingus and Friends in Concert (Columbia).

 Med Lalo Schifrin 

 1976 - Black Widow (CTI).
 1993 - More Jazz Meets the Symphony (Atlantic).
 1995 - Firebird: Jazz Meets the Symphony No. 3 (Four Winds).
 1996 - Lalo Schifrin with WDR Big Band: Gillespiana.
 1999 - Latin Jazz Suite.
 2002 - Ins and Outs – Lalo Live at the Blue Note.

 Med Don Sebesky 

 1975 - The Rape of El Morro (CTI).

 Med Paul Simon 

 Graceland.

 Med Jeremy Steig 

 1977 - Firefly (CTI).

 Med Gábor Szabó 

 1975 - Macho (Salvation).

 Med Charles Tolliver 

 1972 - Impact.

 Med Steve Turre 

 The Rhythm Within.

 Med Randy Weston 

 1973 - Tanjah (Polydor).

 Med Tatsuro Yamashita 

 1976 - Circus Town.
 1986 - Pocket Music.
 1988 - Boku No Naka No Syounen''.

Eksterne henvisninger 

 John Faddis Officielle Hjemmeside.
 Jazz Trumpet.
 Night in Tunisia - Jimmy Smith kvintet : Jon Faddis (trumpet), James Moody(saxophone), Kenny Burrell(guitar), Jimmy Smith(organ), Grady Tate(tromler) - 1986.
 Con Alma.
 AllMusic.
 Virtual International Authority File.

Jazztrompetister fra USA
Trompetister fra USA
Jazzmusikere fra USA
Marty Paich

Martin Louis "Marty" Paich (23. januar 1923 i Oakland – 12. august 1995 i Santa Ynez, Californien), var en amerikansk pianist, arrangør, komponist, producent og dirigent.

Paich var nok mest kendt som arrangør og komponist. Han har arrangeret for Stan Kenton, Frank Sinatra, Buddy Rich, Shelly Manne, Art Pepper, Ella Fitzgerald, Barbra Streisand, Mel Tormé, Ray Charles, Aretha Franklin, Stan Getz,Michael Jackson, Sammy Davis Jr. og Neil Diamond etc.

Han var en fremragende arrangør i westcoast stilen,og hans arrangementer hører til klassikere i jazzen i dag.

Han er fader til David Paich fra rockgruppen TOTO.

Eksterne henvisninger 
 Marty Paichs officielle hjemmeside på www.martypaich.com 
 
 Om Marty Paich på jazz.com 

Komponister fra USA
Pianister fra USA
Jazzmusikere fra USA
Musikproducere fra USA
Personer fra Oakland, Californien
Juba Stadium

Juba Stadium er et multistadium i Juba, Sydsudan. Stadionet er hjemmebane for  og var vært for en kamp mod  den 10. juni 2011. De er i øjeblikket under renovering som forberedelse til arrangementet. Stadionet har også været vært for U-17 Afrikamesterskabet i fodbold 2009. Stadionet åbnede i 1962.

Kilder 

Etableret i 1962
Fodboldstadioner i Sydsudan
Juba
VM i boksning 2009

Verdensmesterskabet i boksning 2009 blev afholdt i Mediolanum Forum i Milano fra 1. til 12. september 2009. Mesterskabet blev det største i historien og blev organiseret af det internationale bokseforbund AIBA. Både Cameroun, Trinidad og Tobago og Usbekistan havde udtrykt interesse for at være værtsland for mesterskabet, men indsendte ikke en endelig ansøgning. Udvælgelsen stod dermed mellem Milano og Busan i Sydkorea, hvor førstnævnte altså blev valgt som vært.

Medaljer

Medaljeoversigt

Se også
 Verdensmesterskabet i boksning

VM i boksning
Boksning i 2009
Sport i Italien
Boksning i Italien
Bürstadt

Bürstadt er delt i tre bydele: Bobstadt, Bürstadt og Riedrode. Bobstadt og Riedrode ligger ca. 1 km fra Bürstadt weg.

Kommunalvalg 2011

Partnerbyer 
Bürstadt er partnerby til
 Krieglach, Østrig siden 1974
 Wittelsheim, Frankrig siden 1982
 Minano, Japan siden 1984
 Glauchau, Tyskland siden 1991
Polen ved sommer-OL 1972

Polen ved sommer-OL 1972 havde 290 sportsudøvere, 252 mænd og 38 kvinder fra Polen deltog i 22 sportsgrene under Sommer-OL 1972 i München. Polen kom på en 7. plads med syv guld-, fem sølv- og ni bronzemedaljer. Vægtløfteren Waldemar Baszanowski var landets flagbærer under åbningsceremonien.

Medaljevinderne 

Lande ved sommer-OL 1972
1972